ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 154.32કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 18.14 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,54,32,62,955
|
|
બાકી ઉપલબ્ધ
|
|
18,14,28,316
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 154.32 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 18.14 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 168
માહિતી અને પ્રસારણ મંત્રાલય
શ્રી પ્રકાશ જાવડેરકરે માહિતી અને પ્રસારણ મંત્રાલયના મંત્રી તરીકેનો હોદ્દો સંભાળ્યો
નવી દિલ્હી, 31-05-2019
શ્રી પ્રકાશ જાવડેકરે આજે કેન્દ્રીય માહિતી અને પ્રસારણ મંત્રી તરીકેનો હોદ્દો સંભાળ્યો હતો. શ્રી જાવડેકરે માનનીય પ્રધાનમંત્રી શ્રી નરેન્દ્ર મોદીનો તેમના મંત્રીમંડળમાં કામ કરવાની તક આપવા બદલ આભાર વ્યક્ત કર્યો હતો.
તેમણે લોકશાહીમાં મીડિયાએ નિભાવેલી મહત્વપૂર્ણ ભૂમિકા પર પ્રકાશ પાડ્યો હતો અને સ્વતંત્ર પ્રેસ માટેની સરકારની પ્રતિબદ્ધતાનો ફેર ઉલ્લેખ કર્યો હતો. તેમણે લોકતંત્રમાં વાણી અને અભિવ્યક્તિની સ્વતંત્રતાના મહત્ત્વ બાબતે વાત કરી હતી, જે દેશના લોકતાંત્રિક સિદ્ધાંતોનો મહત્વપૂર્ણ ભાગ છે. તેમણે પોતાના પૂર્વગામીઓના નેતૃત્વ અને ગતિશીલતાની પણ પ્રશંસા કરી હતી.
શ્રી જાવડેકર માહિતી અને પ્રસારણ મંત્રાલયના વરિષ્ઠ અધિકારીઓ અને મંત્રાલય અંતર્ગત કાર્યરત મીડિયા એકમના વડાઓને મળ્યા હતા. તેમણે દરેકને એક ટીમ તરીકે કાર્ય કરવા વિનંતી કરી હતી અને ભવિષ્યના કાર્યોમાં સ્વસ્થ અને નિરંતર સહકારની આશા વ્યક્ત કરી હતી.
DK/J.Khunt/GP ક્રમાંક : 167
(Visitor Counter : 128
વિજ્ઞાન અને ટેકનોલોજી મંત્રાલય
કોવિડ-19 સામે લડવા, કુદરતી પ્રતિકારકતા વધારવા ભારતીય પહેલ
કોવિડ-19નો ફેલાવો રોકવા માટે અને કોવિડ-19 દર્દીઓ ઝડપથી સાજા થાય તે માટે શરીરની આંતરિક પ્રતિકારકતા વધારવા CSIRએ માન્યતા પ્રાપ્ત ઇમ્યુનોમોડ્યૂલેટર Sepsivac® વિકસાવવા/ફરી ઉપયોગમાં લેવાનો નિર્ણય લીધો
નવા તબીબી પરીક્ષણોને હવે ડ્રગ્સ કંટ્રોલર જનરલ ઓફ ઇન્ડિયા  દ્વારા માન્યતા આપવામાં આવે છે
રેન્ડમાઇઝ્ડ, ડબલ-બ્લાઇન્ડ, દ્વીભૂજ, નિયંત્રિત તબીબી પરીક્ષણો કરાશે
આ બંને તબીબી પરીક્ષણો કોવિડ-19થી ગંભીર રીતે પીડાતા દર્દીમાં મૃત્યુદર ઘટાડવા માટે દવાની કાર્યદક્ષતાનું મૂલ્યાંકન કરવા માટે જાહેર કરવામાં આવેલા પરીક્ષણ ઉપરાંત છે
શરીરનું કુદરતી રોગ પ્રતિકારક તંત્ર  કોવિડ-19 અને અન્ય વાયરલ ચેપ સામે લડવામાં મુખ્ય ભૂમિકા નિભાવે છે. આ કોવિડ-19 અને અન્ય વાયરસ ઓળખવા અને તેને દૂર કરવા માટે ઝડપી, સૌપ્રથમ અને કાર્યદક્ષ પ્રતિકારકતા પ્રતિભાવ છે. કોવિડ-19 અથવા અન્ય વાયરસના સંપર્કમાં આવતા મોટાભાગના લોકો પૂરતી આંતરિક પ્રતિકારકતાના કારણે બીમારીનો ભોગ નથી બનતા અથવા તો ખૂબ જ હળવી મર્યાદિત અસર થાય છે. માણસોના રોગપ્રતિકારક તંત્રમાં રહેલા મોક્રોફેગસ, NK કોષો જેવા કોષો આ પ્રકારની સુરક્ષા આપે છે. અત્યારે આખી દુનિયા કોવિડ-19ના વ્યવસ્થાપન માટે રસી અને એન્ટી-વાયરલ એજન્ટ્સ તૈયાર કરવા માટે પ્રયાસો કરી રહી છે ત્યારે, કાઉન્સિલ ઓફ સાયન્ટિફિક એન્ડ ઇન્ડસ્ટ્રીયલ રીસર્ચ  દ્વારા તેમના મુખ્ય ગણાતા ન્યૂ મિલેનિયમ ઇન્ડિયન ટેકનોલોજી લીડરશીપ ઇનિશિએટીવ  કાર્યક્રમ મારફતે માન્યતા પ્રાપ્ત ઇમ્યુનોમોડ્યૂલર Sepsivac®, વિકસાવવા/ ફરી ઉપયોગમાં લેવાનો નિર્ણય લેવાયો છે જેથી કોવિડ-19નો ફેલાવો સિમિત કરવા માટે અને કોવિડ-19થી પીડાતા દર્દીઓ ઝડપથી સાજા થાય તે માટે તેમના શરીરની આંતરિક પ્રતિકારકતામાં વધારો કરી શકાય.
Sepsivac® થી આ અપેક્ષાઓ છે--
1. કોવિડ-19 દર્દીના ખૂબ નજીકના સંપર્કમાં આવતી વ્યક્તિઓ અને આરોગ્ય સંભાળ સ્ટાફની આંતરિક પ્રતિક્રિયા વધારીને તેમને સુરક્ષા આપવી અને તે પ્રકારે તેમને આ બીમારીનો ભોગ બનતા અટકાવવા.
2. હોસ્પિટલમાં દાખલ કરવામાં આવેલા અંતિ ગંભીર કોવિડ-19ના દર્દીઓ ઝડપથી સાજા થાય. તેનાથી જે દર્દીઓને ICU વ્યવસ્થાપનમાં રાખવાની જરૂર હોય તેવા દર્દીઓમાં આ બીમારીને આગળ વધતી રોકી શકાશે.
આ બંને તબીબી પરીક્ષણોને હવે ડ્રગ્સ કંટ્રોલર જનરલ ઓફ ઇન્ડિયા  દ્વારા માન્યતા આપવામાં આવી છે. આ બંને રેન્ડમાઇઝ્ડ, ડબલ-બ્લાઇન્ડ, દ્વીભૂજ, નિયંત્રિત તબીબી પરીક્ષણ હશે. આ બંને તબીબી પરીક્ષણો કોવિડ-19થી ગંભીર રીતે પીડાતા દર્દીમાં મૃત્યુદર ઘટાડવા માટે દવાની કાર્યદક્ષતાનું મૂલ્યાંકન કરવા માટે જાહેર કરવામાં આવેલા પરીક્ષણ ઉપરાંત છે.
Sepsivac® માં ઉષ્માથી નાશ કરવામાં આવેલા માયકોબેક્ટેરિયમ W  હોય છે. દર્દીઓમાં આ અત્યંત સલામત હોવાનું જાણવા મળ્યું છે અને તેના ઉપયોગ સાથે સંકલાયેલી કોઇ જ આડઅસર નથી. Sepsivac®ને CSIRના NMITLI કાર્યક્રમ હેઠળ તૈયાર કરવામાં આવ્યું છે અને અમદાવાદ સ્થિત કેડિલા ફાર્માસ્યુટિકલ્સ લિમિટેડ દ્વારા તેનું ઉત્પાદન કરવામાં આવે છે.
GP/DS
(Visitor Counter : 203
પ્રધાનમંત્રીનું કાર્યાલય
સંયુક્ત રાષ્ટ્ર મહાસભાના 77મા સત્રના પ્રમુખ મહામહિમ શ્રી સીસાબા કોરોસીએ પીએમ નરેન્દ્ર મોદી સાથે મુલાકાત કરી
શ્રી સીસાબા કોરોસીએ જળ સંસાધન વ્યવસ્થાપન અને સંરક્ષણના ક્ષેત્ર સહિત સમુદાયો માટે ભારતની પરિવર્તનાત્મક પહેલોની પ્રશંસા કરી
શ્રી સીસાબા કોરોસી વૈશ્વિક સંસ્થાઓમાં સુધારા માટેના પ્રયત્નોમાં ભારત મોખરે હોવાના મહત્વ વિશે વાત કરે છે
પીએમએ વૈશ્વિક સમસ્યાઓના ઉકેલો શોધવા માટે વિજ્ઞાન અને ટેક્નોલોજી પર આધારિત પીજીએના અભિગમની પ્રશંસા કરી
પીએમએ યુએન સુરક્ષા પરિષદ સહિત બહુપક્ષીય પ્રણાલીમાં સુધારાના મહત્વ પર ભાર મૂક્યો, જેથી સમકાલીન ભૌગોલિક રાજકીય વાસ્તવિકતાઓને સાચી રીતે પ્રતિબિંબિત કરી શકાય
યુનાઇટેડ નેશન્સ જનરલ એસેમ્બલી ના 77મા સત્રના પ્રમુખ, મહામહિમ શ્રી સીસાબા કોરોસીએ આજે પ્રધાનમંત્રી શ્રી નરેન્દ્ર મોદી સાથે મુલાકાત કરી.
મીટિંગ દરમિયાન, શ્રી સીસાબા કોરોસીએ જળ સંસાધન વ્યવસ્થાપન અને સંરક્ષણના ક્ષેત્ર સહિત સમુદાયો માટે ભારતની પરિવર્તનાત્મક પહેલોની પ્રશંસા કરી. સુધારેલ બહુપક્ષીયતા તરફ ભારતના પ્રયાસોને સ્વીકારતા, શ્રી સીસાબા કોરોસીએ વૈશ્વિક સંસ્થાઓમાં સુધારાના પ્રયાસોમાં ભારત મોખરે હોવાના મહત્વ પર ભાર મૂક્યો હતો.
પ્રધાનમંત્રીએ પદ સંભાળ્યા પછી ભારતની પ્રથમ દ્વિપક્ષીય મુલાકાત કરવા બદલ શ્રી સીસાબા કોરોસીનો આભાર માન્યો હતો. તેમણે વૈશ્વિક સમસ્યાઓના ઉકેલો શોધવા માટે શ્રી સીસાબા કોરોસીના વિજ્ઞાન અને ટેકનોલોજી પર આધારિત અભિગમની પ્રશંસા કરી. તેમણે શ્રી સીસાબા કોરોસીને યુએન 2023 વોટર કોન્ફરન્સ સહિત 77મી યુએનજીએ દરમિયાન તેમની પ્રેસિડેન્સી પહેલને ભારતના સંપૂર્ણ સમર્થનની ખાતરી આપી હતી.
પ્રધાનમંત્રીએ યુએન સુરક્ષા પરિષદ સહિત બહુપક્ષીય પ્રણાલીમાં સુધારાના મહત્વ પર ભાર મૂક્યો હતો, જેથી સમકાલીન ભૌગોલિક રાજકીય વાસ્તવિકતાઓને ખરેખર પ્રતિબિંબિત કરી શકાય.
YP/GP/JD
(
વેપાર અને ઉદ્યોગ મંત્રાલય
વાણિજ્ય મંત્રીએ ગિફ્ટ સ્પેશિયલ ઇકોનોમિક ઝોનની કામગીરીની સમીક્ષા કરી
શ્રી ગોયલે ગુજરાતમાં ગિફ્ટ સિટી ખાતે ઉદ્યોગના પ્રતિનિધિઓ સાથે વાર્તાલાપ કર્યો
શ્રી ગોયલે ગુજરાતમાં જ્વેલરી ક્ષેત્રના પ્રતિનિધિઓ સાથે મુલાકાત કરી; તેમને ઈન્ડિયા ઈન્ટરનેશનલ બુલિયન એક્સચેન્જ  દ્વારા સોનાની સ્પર્ધાત્મક કિંમતો શોધવા કહ્યું
મંત્રીશ્રી ગુજરાતમાં ગિફ્ટ સિટી ખાતે ઇન્ટરનેશનલ ફાઇનાન્શિયલ સર્વિસ સેન્ટર્સ ઓથોરિટી ના પ્રતિનિધિઓને મળ્યા
કેન્દ્રીય વાણિજ્ય અને ઉદ્યોગ, ઉપભોક્તા બાબતો, ખાદ્ય અને જાહેર વિતરણ અને કાપડ મંત્રી, શ્રી પીયૂષ ગોયલે ગિફ્ટ સ્પેશિયલ ઇકોનોમિક ઝોનની કામગીરીની સમીક્ષા કરી હતી અને ગુજરાતમાં SEZ અને DC GIFTની ઓફિસની કામગીરીના નિયમનકારી પાસાઓના સંદર્ભમાં મુદ્દાઓની સમીક્ષા કરી હતી.
મંત્રીએ ગિફ્ટ સિટી ખાતે ઉદ્યોગના પ્રતિનિધિઓ સાથે વાર્તાલાપ કર્યો.
“ગિફ્ટ સિટી ખાતે ઉદ્યોગના પ્રતિનિધિઓ સાથે ફળદાયી વાર્તાલાપ યોજાયો. અહીં એકમો સ્થાપવાના ફાયદાઓની ચર્ચા કરી. નિકાસ પ્રમોશન અને મેન્યુફેક્ચરિંગમાં 'મેક ઈન ઈન્ડિયા' સહિતના ઉત્તમ સૂચનો પ્રાપ્ત થયા છે,” શ્રી ગોયલે મીટિંગ પર ટ્વીટ કર્યું.
મંત્રીએ ગિફ્ટ સિટીમાં ઇન્ટરનેશનલ બુલિયન એક્સચેન્જ  ખાતે સોનાના વેપારના સંદર્ભમાં સમસ્યાઓ સમજવા માટે વાતચીત કરી હતી; જેમકે ગોલ્ડ સ્પોટ એક્સચેન્જનું સંચાલન કરવું અને ગિફ્ટ IFSC દ્વારા જ્વેલરી નિકાસકારો માટે ગોલ્ડ મેટલ લોનની કિંમતમાં ઘટાડો કરવો.
“ઇન્ડિયા ઇન્ટરનેશનલ બુલિયન એક્સચેન્જ , GIFT સિટી વૈશ્વિક સ્તરે તેના પ્રકારમાંથી એક છે. જ્વેલરી ક્ષેત્રના પ્રતિનિધિઓને IIBX દ્વારા સોનાની સ્પર્ધાત્મક કિંમતો શોધવા વિનંતી કરી. એ પણ સમજાવ્યું કે કેવી રીતે ભારત-UAE CEPA તેમના માટે તકોની વિશાળ વિન્ડો છે”, તેમણે ટ્વીટ કર્યું.
તેમણે IIBX પર સોનાના વેપારમાં સુધારો કરવા માટે નિર્દેશો પણ જારી કર્યા હતા, જેમાં UAE FTAમાં મેળવેલા સોના પર TRQનો ઉપયોગ IIBX થી ચલાવવામાં આવે છે.
શ્રી ગોયલ ગિફ્ટ સિટી ખાતે ઇન્ટરનેશનલ ફાઇનાન્શિયલ સર્વિસિસ સેન્ટર્સ ઓથોરિટી  ના પ્રતિનિધિઓને મળ્યા હતા અને DC GIFT SEZ અને IFSCના કાર્યાલય સાથે વિવિધ વહીવટી સમસ્યાઓનું નિરાકરણ કર્યું હતું.
IFSCA એ EPC અને નિકાસકારો સાથે નિકાસની સમયાંતરે સમીક્ષામાં ભાગ લેવાનો છે જે નિકાસમાં વધારો કરવા માટે IFSC નાણાકીય ઇન્ફ્રાસ્ટ્રક્ચરનો લાભ કેવી રીતે લઈ શકાય તે માટે મંત્રી દ્વારા કરવામાં આવે છે.
"આઈએફએસસી એ વૈશ્વિક રોકાણકારો માટે વેપાર કરવાની સરળતા સાથે આર્થિક વૃદ્ધિનો મુખ્ય ડ્રાઈવર હશે જેઓ ભારતની વૃદ્ધિની વાર્તામાંથી લાભ મેળવશે", મંત્રીશ્રીએ મીટિંગ પર ટ્વીટ કર્યું.
શ્રી ગોયલે ગિફ્ટ સિટીમાં બેન્કર્સ, ફંડ મેનેજર્સ, ડેરિવેટિવ એક્સચેન્જ મેનેજમેન્ટ, એવિએશન ઉદ્યોગના પ્રતિનિધિઓ સહિત અન્ય એકમોના વિવિધ વડાઓ સાથે વાર્તાલાપ કર્યો અને C&I, DGFT અને SEZ ની સંલગ્ન કચેરીઓ સાથેના તેમના પ્રશ્નો સાંભળ્યા.
મંત્રીશ્રીએ ડિપાર્ટમેન્ટ ફોર પ્રમોશન ઓફ ઈન્ડસ્ટ્રી એન્ડ ઈન્ટરનલ ટ્રેડ  ને સ્ટાર્ટ અપ ઈકોસિસ્ટમ GIFT સિટીમાં ઉપલબ્ધ સુવિધાઓનો લાભ લઈ શકે છે કે કેમ તે શોધવા માટે નિર્દેશો પણ આપ્યા હતા.
અગાઉના દિવસે, મંત્રીએ i-Hub ખાતે યુવા ઈનોવેટર્સ અને સ્ટાર્ટઅપ્સ સાથે વાર્તાલાપ કર્યો હતો.
“નવીનતાની ભાવના ગુજરાત અને તેના લોકો માટે અભિન્ન છે. i-Hub પર યુવા ઈનોવેટર્સ અને સ્ટાર્ટઅપ્સ સાથે વાર્તાલાપ કરવામાં આનંદ થયો. તેમની સાથે શેર કર્યું કે કેવી રીતે PM નરેન્દ્ર મોદીજીની આઉટ ઓફ બોક્સ વિચારસરણી ભારતના ભાવિ વિકાસ માટે માર્ગ મોકળો કરી રહી છે”, તેમણે ટ્વીટ કર્યું.
YP/GP/JD
(Visitor Counter : 132
પ્રધાનમંત્રીનું કાર્યાલય
પ્રધાનમંત્રીએ શ્રી જગદીશ ઠક્કરના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ પ્રધાનમંત્રી કાર્યાલયનાં જનસંપર્ક અધિકારી શ્રી જગદીશ ઠક્કરનાં નિધન પર શોક વ્યક્ત કર્યો હતો.
પ્રધાનમંત્રીએ કહ્યું, “પ્રધાનમંત્રી કાર્યાલયનાં જનસંપર્ક અધિકારી શ્રી જગદીશ ઠક્કરના નિધનથી ખૂબ દુઃખ થયું. જગદીશભાઈ એક વરિષ્ઠ પત્રકાર હતા, મને દિલ્હી તથા ગુજરાતમાં વર્ષોથી એમની સાથે કામ કરવાનો આનંદ મળ્યો હતો. તેઓ તેમની સાદગી અને પ્રેમાળ સ્વભાવ માટે જાણીતા હતા.
વર્ષોથી ઘણાં પત્રકારો નિયમિતપણે જગદીશભાઈનાં સંપર્કમાં રહેતા. અગાઉ તેમણે ગુજરાતનાં ઘણા મુખ્યમંત્રીઓ સાથે કામ કર્યું હતું. આપણે એક અદભુત વ્યક્તિ ગુમાવ્યા છે, જેમણે પોતાના કાર્યને પ્રેમ કર્યો અને અત્યંત મહેનતથી પોતાનું કામ કર્યું હતું. મારી સંવેદના એમના પરિવાર અને શુભેચ્છકો સાથે છું.”
J.Khunt/RP
(Visitor Counter : 79
નાણા મંત્રાલય
‘5.09% GS 2022’ના વેચાણ  માટે હરાજી, ‘6.45% GS 2029’ના વેચાણ  માટે હરાજી, ‘ભારત સરકારના ફ્લોટિંગ રેટ બોન્ડ 2031’ના વેચાણ  માટે હરાજી, ‘7.19% GS 2060’ના વેચાણ  માટે હરાજી
ભારત સરકારે  કિંમત આધારિત હરાજી મારફતે રૂ. 3000 કરોડ ની સૂચિત રકમ માટે ‘5.09 ટકા સરકારી સ્ટોક, 2022’,  કિંમત આધારિત હરાજી મારફતે રૂ. 9000 કરોડ ની સૂચિત રકમ માટે ‘6.45 ટકા સરકારી સ્ટોક, 2029’,  કિંમત આધારિત હરાજી મારફતે રૂ. 4000 કરોડ ની સૂચિત રકમ માટે ‘ભારત સરકારના ફ્લોટિંગ બોન્ડ્સ, 2031’ અને  કિંમત આધારિત હરાજી મારફતે રૂ. 5000 કરોડ ની સૂચિત રકમ માટે ‘7.19 ટકા સરકારી સ્ટોક, 2060’ના વેચાણ ની જાહેરાત કરી છે. ભારત સરકાર પાસે ઉપરોક્તમાંથી કોઇપણ એક અથવા વધુ સિક્યુરિટીઝ સામે દરેક માટે રૂ. 2000 કરોડ સુધી વધારાનું સબસ્ક્રિપ્શન જાળવવાનો વિકલ્પ રહેશે. આ હરાજી બહુવિધ કિંમત પદ્ધતિનો ઉપયોગ કરીને કરવામાં આવશે. હરાજીની પ્રક્રિયા 24 એપ્રિલ 2020 ના રોજ ભારતીય રીઝર્વ બેંક, ફોર્ટ, મુંબઇ દ્વારા કરવામાં આવશે.
સરકારી સિક્યુરિટીઝની હરાજીમાં બિન-સ્પર્ધાત્મક બિડિંગ સુવિધા માટે સ્ટોકના વેચાણની સૂચિત રકમના 5% સુધીની ફાળવણી યોગ્યતા ધરાવતા વ્યક્તિ અથવા સંસ્થાને કરવામાં આવશે.
હરાજી માટે સ્પર્ધાત્મક અને બિન-સ્પર્ધાત્મક બંને બિડ્સ ભારતીય રીઝર્વ બેંક કોર બેંકિંગ સોલ્યુશન  સિસ્ટમમાં 24 એપ્રિલ 2020ના રોજ ઇલેક્ટ્રોનિક પ્રારૂપમાં જમા કરાવવાના રહેશે. બિન-સ્પર્ધાત્મક બિડ્સ સવારે 10.30 કલાકથી 11.00 કલાક દરમિયાન અને સ્પર્ધાત્મક બિડ્સ સવારે 10.30 કલાકથી 11.00 કલાક દરમિયાન જમા કરાવવાની રહેશે.
હરાજીના પરિણામોની જાહેરાત 24 એપ્રિલ 2020 ના રોજ કરવામાં આવશે અને સફળ બિડર દ્વારા ચુકવણી 27 એપ્રિલ 2020 ના રોજ કરવાની રહેશે.
આ સ્ટોક્સ ભારતીય રીઝર્વ બેંક દ્વારા બહાર પાડવામાં આવેલી ‘કેન્દ્ર સરકારની સિક્યુરિટીઝમાં જ્યારે ઇશ્યુ કરવામાં આવે ત્યારે ટ્રાન્ઝેક્શન’ માર્ગદર્શિકા, જે સંબંધે 24 જુલાઇ 2018ના રોજ પરિપત્ર નંબર RBI/2018-19/25 બહાર પાડવામાં આવ્યો છે અને સમય સમયે તેમાં થતા સુધારા થયા છે, તે અનુસાર ‘જ્યારે ઇશ્યુ કરવામાં આવે’ ત્યારે ટ્રેડિંગ માટે યોગ્યતા ધરાવશે.
GP/DS
(Visitor Counter : 63
ઉપરાષ્ટ્રપતિ સચિવાલય
ઓણમના પર્વ પર ઉપરાષ્ટ્રપતિનો રાષ્ટ્રને સંદેશ
હું ઓણમના શુભ અવસર પર આપણા દેશના લોકોને મારી હાર્દિક શુભેચ્છાઓ અને શુભકામનાઓ આપું છું.
ઓણમ એ એકતા, લણણી અને સાંસ્કૃતિક સમૃદ્ધિનો ઉત્સવ છે, જે સમુદાયોને પરંપરાઓના ટેપેસ્ટ્રીમાં બાંધે છે.
સુપ્રસિદ્ધ રાજા મહાબલીની યાદમાં ઉજવવામાં આવે છે, તે પરોપકાર, કરુણા અને બલિદાનના કાલાતીત મૂલ્યોની કરુણ સ્મૃતિ તરીકે સેવા આપે છે. આપણા ખેડૂત સમુદાયના અથાક પ્રયત્નોને માન આપવાનો અને કુદરત માતાની તેમની કૃપા માટે કૃતજ્ઞતા વ્યક્ત કરવાનો પણ આ પ્રસંગ છે.
ઓણમની ભાવના બધાના જીવનમાં સુખ અને સમૃદ્ધિ લાવે.
CB/GP/JD
(Visitor Counter : 62
નાણા મંત્રાલય
કેન્દ્રીય નાણાં અને કોર્પોરેટ મંત્રી શ્રીમતી નિર્મલા સીતારામને કોવિડ-19 સામે લડવા ભારતીય અર્થતંત્રને ટેકો આપવા જાહેર કરેલા આત્મનિર્ભર ભારત પેકેજ 3.0ની વિગતવાર રજૂઆત
પીપીટી માટે અહીં ક્લીક કરો....
(Visitor Counter : 197
સ્વાસ્થ્ય અને પરિવાર કલ્યાણ મંત્રાલય
કેન્દ્રીય આરોગ્ય મંત્રી ડૉ. મનસુખ માંડવિયાએ દુબઇમાં એક્સ્પો 2020 ખાતે ઇન્ડિયા પેવેલિયનની મુલાકાત લીધી
“અમે આખી દુનિયામાં ‘ભારતમાં નિર્મિત’, ‘ભારતમાં સંશોધિત’ રસીઓ પૂરી પાડી રહ્યા છીએ અને દરેક લોકોને કોવિડ 19 સામે સુરક્ષિત રહેવામાં મદદ કરી રહ્યા છીએ”
ડૉ. મનસુખ માંડવિયાએ મેક-ઇન-ઇન્ડિયાને મજબૂત બનાવવા માટે એક્સ્પો 2020માંથી વૈશ્વિક રોકાણકારોને આમંત્રણ આપ્યું
કેન્દ્રીય આરોગ્ય અને પરિવાર કલ્યાણ મંત્રી તેમજ રસાયણ અને ખાતર મંત્રી ડૉ. મનસુખ માંડવિયાએ આજે દુબઇમાં યોજાયેલા એક્સ્પો 2020માં ઇન્ડિયા પેવેલિયનની મુલાકાત લીધી હતી અને મેક ઇન ઇન્ડિયાને વધુ મજબૂત બનાવવા માટે ઇન્ડિયા પેવેલિયનમાંથી વૈશ્વિક રોકાણકારોને આમંત્રણ આપ્યું હતું.
ઇન્ડિયા પેવેલિયનમાં સંબોધન કરતા કેન્દ્રીય મંત્રીએ જણાવ્યું હતું કે, “ભારતમાં રોકાણકારો માટે પ્રચંડ તકો રહેલી છે કારણ કે તે મજબૂત લોકશાહી દેશ છે, ઇઝ ઓફ ડુઇંગ બિઝનેસ મોટું સુવિધાકાર પરિબળ છે અને પ્રધાનમંત્રી શ્રી નરેન્દ્ર મોદીના નેતૃત્વમાં વિકાસની ગતિ વધી છે.” તેમણે ઉમેર્યું હતું કે, મધ્યમ વર્ગનું વિસ્તરણ થઇ રહ્યું છે અને વપરાશની શક્તિમાં વધારો થઇ રહ્યો છે.
કોવિડ-19 સામે ભારતની નોંધનીય લડાઇ પર પ્રકાશ પાડતા આરોગ્ય મંત્રીએ જણાવ્યું હતું કે, “રસીના વિનિર્માણ ક્ષેત્રમાં ભારત વૈશ્વિક અગ્રણી છે. બે ભારતીય કંપનીઓએ રસી પર માત્ર R&D નથી કર્યું પરંતુ દેશમાં જ રસીનું નિર્માણ પણ કર્યું છે. અમારી રસી વિનિર્માણ કરવાની ક્ષમતા દર મહિને 310 મિલિયન ડોઝની છે અને 18 વર્ષથી વધુ ઉંમરના લોકોમાં પાત્રતા ધરાવતા 86% લોકોએ કોવિડ વિરોધી રસીનો પ્રથમ ડોઝ લઇ લીધો છે જ્યારે 55% લોકોએ બંને ડોઝ લઇ લીધા છે. આ બાબત ભારતની તાકાત બતાવે છે.”
ડૉ. મનસુખ માંડવિયાએ કહ્યું હતું કે, “પ્રધાનમંત્રી શ્રી નરેન્દ્ર મોદીએ આગળ વધીને વસુધૈવ કુટુંબકમની ભાવના અપનાવી છે. અમે ‘ભારતમાં નિર્મિત’, ‘ભારતમાં સંશોધિત’ રસી આખી દુનિયામાં પૂરી પાડી રહ્યા છીએ અને લોકોને કોવિડ 19 સામે રક્ષણ મેળવવામાં મદદરૂપ થઇ રહ્યા છીએ.”
ઇન્ડિયા પેવેલિયનના આયોજકોને અભિનંદન આપતા ડૉ. માંડવિયાએ કહ્યું હતું કે, “આ પેવેલિયન ભારતની ભવ્ય સંસ્કૃતિ અને તેની સ્વતંત્રતાના 75 વર્ષની સફરની ઝાંખી કરાવે છે અને તેના ઉદ્યોગો તેમજ વિકાસ અંગે વિગતવાર માહિતી પૂરી પાડે છે. નવા અને આત્મનિર્ભર ભારતની થીમ સાથે, પેવેલિયન ખરેખરમાં વસુધૈવ કુટુંબકમ નો સિદ્ધાંત પ્રદર્શિત કરે છે અને ભારતનો ભવ્ય સાંસ્કૃતિક વારસો બતાવે છે.”
ઇન્ડિયા પેવેલિયનમાંથી ડૉ. માંડવિયાએ કરેલા ટ્વીટ સંદેશામાં લખ્યું હતું કે, “#Expo2020Dubaiના #IndiaPavilion ખાતે @FICCI_India ના અધિકારીઓ સાથે મુલાકાત થઇ. ફાર્મા અને આરોગ્ય ક્ષેત્રને લગતા વિવિધ મુદ્દાઓ પર ચર્ચા કરી. મોદી સરકાર ભારતમાં આરોગ્ય ક્ષેત્રના રૂપાંતરણ અને મજબૂતીકરણ માટે અથાક મહેનત કરે છે અને આ ક્ષેત્રની શક્તિ વધારી રહી છે, તેને આત્મનિર્ભર બનાવી રહી છે.”
ડૉ. માંડવિયાએ DP વર્લ્ડના ગ્રૂપ ચેરમેન અને CEO આદરણીય સુલતાન અહેમદ સુલયેમ સાથે પણ મુલાકાત કરી હતી અને એક્સ્પો 2020 ખાતે UAE, US તેમજ સાઉદી અરેબિયાના પેવેલિયનની પણ મુલાકાત લીધી હતી.
SD/GP/JD
(Visitor Counter : 176
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 216.83 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 13,10,410 ડોઝ આપવામાં આવ્યા
ભારતમાં સક્રિય કેસનું ભારણ 47,379 થયું
સક્રિય કેસનું ભારણ હાલમાં 0.11% છે
સાજા થવાનો દર હાલમાં 98.71% નોંધાયો
છેલ્લા 24 કલાકમાં 4,676 દર્દીઓ સાજા થયા, કુલ વધીને 4,39,67,340 દર્દીઓ સાજા થયા
છેલ્લા 24 કલાકમાં ભારતમાં 4,043 નવા કેસ નોંધાયા
દૈનિક પોઝિટિવીટી દર 1.37% પહોંચ્યો
સાપ્તાહિક પોઝિટિવીટી દર હાલમાં 1.81% છે
કુલ 89.20 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 2,95,894 ટેસ્ટ કરાયા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 97
માહિતી અને પ્રસારણ મંત્રાલય
કેન્દ્રીય માહિતી અને પ્રસારણ મંત્રી શ્રી પ્રકાશ જાવડેકરે ડિજિટલ ન્યૂઝ પ્રકાશકોના પ્રતિનિધિઓ સાથે વાર્તાલાપ કર્યો
કેન્દ્રીય માહિતી અને પ્રસારણ મંત્રી શ્રી પ્રકાશ જાવડેકરે આજે IT  નિયમો, 2021ના પગલે ડિજિટલ ન્યૂઝ પ્રકાશકોના પ્રતિનિધિઓ સાથે વીડિયો કોન્ફરન્સના માધ્યમથી વાર્તાલાપ કર્યો હતો. આ વાર્તાલાપમાં ઇન્ડિયા ટુડે, દૈનિક ભાસ્કર, હિન્દુસ્તાન ટાઇમ્સ, ઇન્ડિયન એક્સપ્રેસ, ટાઇમ્સ ઓફ ઇન્ડિયા, ABP, ઇનાડુ, દૈનિક જાગરણ, લોકમત વગેરેના પ્રતિનિધિઓએ ભાગ લીધો હતો.
સહભાગીઓને સંબોધતા શ્રી જાવડેકરે માહિતી આપી હતી કે, નવા કાયદામાં ડિજિટલ ન્યૂઝ પ્રકાશકો પર કેટલીક જવાબદારીઓ મૂકવામાં આવી છે. તેમાં ભારતીય પ્રેસ કાઉન્સિલ અને કેબલ ટેલિવિઝન નેટવર્ક અધિનિયમ અંતર્ગત કાર્યક્રમ સંહિતા દ્વારા ઘડવામાં આવેલી પત્રકારત્વ સંહિતાના માપદંડો જેવી નૈતિકતાની સંહિતાનું પાલન કરવાનો સમાવેશ થાય છે. વધુમાં, નાગરિકોની ફરિયાદોના નિકાલ માટે આ નિયમોમાં ત્રિ-સ્તરીય ફરિયાદ નિવારણ વ્યવસ્થાની જોગવાઇ કરવામાં આવી છે જેમાંથી પ્રથમ અને બીજું સ્તર ડિજિટલ ન્યૂઝ પ્રકાશકોનું રહેશે અને તેમના દ્વારા સ્વ-નિયમનકારી સંગઠનોની રચના કરવામાં આવશે. ડિજિટલ ન્યૂઝ પ્રકાશકોએ મંત્રાલયને સરળ સ્વરૂપમાં કેટલીક પાયાની માહિતી પણ પૂરી પાડવાની રહેશે જેનું અંતિમ પ્રારૂપ તૈયાર કરવામાં આવી રહ્યું છે તેમજ તબક્કાવાર તેમણે પોતાના દ્વારા હાથ ધરવામાં આવેલી ફરિયાદ નિવારણની કામગીરીઓની માહિતી સાર્વજનિક ડોમેન પર જાહેર કરવાની રહેશે. તેમણે એમ પણ જણાવ્યું હતું કે, પ્રિન્ટ મીડિયા અને ટીવી ચેનલો ડિજિટલ સંસ્કરણો ધરાવે છે તેમની સામગ્રી પરંપરાગત પ્લેટફોર્મ પર લગભગ એકસમાન હોય છે. આ ઉપરાંત, એવી કેટલીક સંસ્થાઓ છે જે માત્ર ડિજિટલ પ્લેટફોર્મ ધરાવે છે. તદઅનુસાર, નિયમોમાં ડિજિટલ મીડિયા પર સમાચારને આવરી લેવામાં આવ્યા છે જેથી તેમને પરંપરાગત મીડિયાની હરોળમાં લાવી શકાય.
સહભાગીઓએ નવા નિયમોને આવકારતી વખતે જણાવ્યું હતું કે, TV અને સમાચાર પ્રિન્ટ મીડિયા દ્વારા કેબલ ટેલિવિઝન નેટવર્ક અધિનિયમ અને પ્રેસ કાઉન્સિલ અધિનિયમનું ખૂબ જ લાંબા સમયથી પાલન કરવામાં આવે છે. વધુમાં, ડિજિટલ સંસ્કરણોના પ્રકાશન માટે પ્રકાશકો પરંપરાગત પ્લેટફોર્મના જ ધોરણોનું પાલન કરે છે. તેમને લાગ્યું કે, તેમની સાથે ફક્ત ડિજિટલ પ્લેટફોર્મ પર હોય તેવા સમાચાર પ્રકાશકો કરતાં અલગ રીતે વર્તન થવું જોઇએ.
શ્રી જાવડેકરે તમામ સહભાગીઓએ પોતાના અભિપ્રાયો આપ્યા તે બદલ સૌનો આભાર વ્યક્ત કર્યો હતો અને કહ્યું હતું કે, સરકાર આ બાબતે નોંધ લેશે અને મીડિયા ઉદ્યોગના સર્વાંગી વિકાસ માટે આ પરામર્શકારી પ્રક્રિયા સાથે આગળ વધશે.
(Visitor Counter : 241
મંત્રીમંડળ
મંત્રીમંડળને શાંતિપૂર્ણ હેતુઓ માટે બાહ્ય અવકાશના ઉપયોગ અને ખોજમાં સહયોગ સાધવા માટે ભારત અને સાઓ ટોમ તથા પ્રિન્સીપી વચ્ચેની માળખાગત સમજૂતી વિશે માહિતી આપવામાં આવી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રીમંડળને શાંતિપૂર્ણ હેતુઓ માટે બાહ્ય અવકાશના ઉપયોગ અને ખેડાણમાં સહયોગ માટે ભારત અને સાઓ ટોમ તેમજ પ્રિન્સીપી વચ્ચેની માળખાગત સમજૂતી વિશે માહિતી આપવામાં આવી હતી. આમાળખાગત સંધિ પર 7 સપ્ટેમ્બર, 2018ના રોજ નવી દિલ્હીમાં હસ્તાક્ષર કરવામાં આવ્યા હતા.
મુખ્ય લાક્ષણિકતાઓ:
- આ માળખાગત સંધિ પૃથ્વીના રીમોટ સેન્સીંગ, ઉપગ્રહ સંચાર, ઉપગ્રહ ખોજ, અવકાશ વિજ્ઞાન અને બાહ્ય અવકાશના ખેડાણના ક્ષેત્રમાં નવી સંશોધન પ્રવૃત્તિઓ અને એપ્લીકેશન શક્યતાઓને શોધવા માટે પ્રેરણા પૂરી પાડશે.
- આ માળખાગત સંધિ માનવતાના હિત માટે અવકાશ ટેકનોલોજીના અમલીકરણના ક્ષેત્રમાં સંયુક્ત પ્રવૃત્તિઓનો વિકાસ કરવા તરફ દોરી જશે. અને આ રીતે બંને દેશોના તમામ વિભાગો અને પ્રદેશોને તેનો લાભ મળશે.
મુખ્ય અસરો:
આ માળખાગત સંધિ પૃથ્વીના રીમોટ સેન્સીંગ, ઉપગ્રહ સંચાર, ઉપગ્રહ ખોજ, અવકાશ વિજ્ઞાન અને બાહ્ય અવકાશના ખેડાણના ક્ષેત્રમાં નવી સંશોધન પ્રવૃત્તિઓ અને એપ્લીકેશન શક્યતાઓને શોધવા માટે પ્રેરણા પૂરી પાડશે.આ માળખાગત સંધિ માનવતાના હિત માટે અવકાશ ટેકનોલોજીના અમલીકરણના ક્ષેત્રમાં સંયુક્ત પ્રવૃત્તિઓનો વિકાસ કરવા તરફ દોરી જશે. અને આ રીતે બંને દેશોના તમામ વિભાગો અને પ્રદેશોને તેનો લાભ મળશે.
પાર્શ્વભૂમિકા:
- વિદેશ મંત્રાલય  અને રાષ્ટ્રીય સુરક્ષા પરિષદ સચિવાલય – એનએસસીએસ  સાથે થયેલ વાતચીત પછી અને ભારત સાથે અવકાશ સહયોગ માટે ડેમોક્રેટિક રિપબ્લિક ઓફ સાઓ ટોમ અને પ્રિન્સીપી સરકારના અવકાશ વિભાગ ના વિચારો માંગવામાં આવ્યા હતા જેમાં સાઓ ટોમ અને પ્રિન્સીપીમાં એક સેટેલાઈટ ટ્રેકિંગ સ્ટેશનની સ્થાપના માટે ડીઓએસની મંજૂરી અને તેની નાણાકીય જરૂરિયાતોનો સમવેશ થાય છે તે અંગે ઈસરોએ સાઓ ટોમ અને પ્રિન્સીપીનો એક પ્રાથમિક અભ્યાસ હાથ ધર્યો હતો અને એનએસસીએસને એક ભારતીય સેટેલાઈટ ગ્રાઉન્ડ સ્ટેશન ની સ્થાપના કરવા માટે સાઓ ટોમ અને પ્રિન્સીપીની અનુકુળતા અંગેની અને તેની સ્થાપના કરવા માટે જરૂરી નાણાકીય જોગવાઈઓની માહિતી આપી હતી.
- વધુમાં, માર્ચ 2018ના છેલ્લા અઠવાડિયામાં ઈસરોના ચેરમેનની અધ્યક્ષતામાં ભારતીય અવકાશ સંશોધન સંસ્થા  અનેરીપલીક ઓફ સાઓ ટોમ અને પ્રિન્સીપી સરકારની વચ્ચે તેમના વિદેશી બાબતો અને સમુદાયના મંત્રીની અધ્યક્ષતામાં ભારતીય અવકાશ કાર્યક્રમ માટે સાઓ ટોમ એન્ડ પ્રિન્સીપીમાં એક ગ્રાઉન્ડ સ્ટેશનની સ્થાપના અને કાર્યાન્વયન માટે એક લેટર ઑફ ઇન્ટેન્ટ પર હસ્તાક્ષર કરવામાં આવ્યા હતા.
- સાઓ ટોમ અને પ્રિન્સીપીના સત્તામંડળ દ્વારા આમંત્રણ મળ્યા બાદ ઈસરોની એક નિષ્ણાત ટુકડીએ સાઓ ટોમ અને પ્રિન્સીપી ટાપુઓની મુલાકાત લીધી હતી અને ગ્રાઉન્ડ સ્ટેશનનું નિર્માણ કરવા માટે એક સુયોગ્ય જમીનનો હિસ્સો પસંદ કર્યો હતો. ગ્રાઉન્ડ સ્ટેશનનું નિર્માણ કરવું એ એક વિશેષ પ્રવૃત્તિ છે અને આગળ જતા ટેકનોલોજી ઘટકોને તેમાં લગાવીને ગ્રાઉન્ડ સ્ટેશનમાંથી લાભ પ્રાપ્ત કરવા માટે બંને દેશોની વચ્ચે સહયોગ હોવો ખુબ જ જરૂરી છે તેથી બંને દેશો એક માળખાગત સંધિ પર હસ્તાક્ષર કરવા માટે તૈયાર થયા હતા જેમાં “શાંતિપૂર્ણ હેતુઓ માટે બાહ્ય અવકાશના ઉપયોગ અને ખેડાણમાં સહયોગ” શીર્ષક હેઠળ અવકાશને લગતી અનેક પ્રવૃત્તિઓને આવરી લેવામાં આવી છે.
NP/J.Khunt/RP
(Visitor Counter : 142
પ્રધાનમંત્રીનું કાર્યાલય
ભારત-ફિનલેન્ડ વર્ચ્યુઅલ શિખર સંમેલન
પ્રધાનમંત્રી શ્રી નરેન્દ્ર મોદી અને પ્રજાસત્તાક ફિનલેન્ડના પ્રધાનમંત્રી મહામહિમ શ્રીમતી સાના મેરિને આજે વર્ચ્યુઅલ શિખર સંમેલનનું આયોજન કર્યું હતું. તેમાં બંને નેતાઓ બંને દેશોના દ્વિપક્ષીય સંબંધોના તમામ પાસાંઓ પર તેમજ પારસ્પરિક હિત સાથે સંબંધિત અન્ય પ્રાદેશિક અને બહુરાષ્ટ્રીય મુદ્દાઓ પર ચર્ચા કરી હતી.
બંને નેતાઓએ ભારત અને ફિનલેન્ડ વચ્ચે ગાઢ સંબંધો લોકશાહી, કાયદાના શાસન, સમાનતા, અભિવ્યક્તિની આઝાદી તથા માનવાધિકારો માટે સન્માનના સહિયારા મૂલ્યો પર આધારિત હોવાની પ્રશંસા કરી હતી. તેમણે દુનિયામાં બહુપક્ષીય વ્યવસ્થા, નિયમ-આધારિત આંતરરાષ્ટ્રીય વ્યવસ્થા, પર્યાવરણને અનુકૂળ વિકાસ અને આબોહવામાં પરિવર્તનનો સામનો કરવા માટે ખભેખભો મિલાવીને કામ કરવા માટે તેમની કટિબદ્ધતાનો પુનરોચ્ચાર કર્યો હતો.
બંને નેતાઓએ બંને દેશો વચ્ચે ચાલુ દ્વિપક્ષીય સંબંધોની સમીક્ષા કરી હતી તથા વેપાર અને રોકાણ, ઇનોવેશન, શિક્ષણ, આર્ટિફિશિયલ ઇન્ટેલિજન્સ, 5જી/6જી અને ક્વોન્ટમ કમ્પ્યુટિંગ સહિત વિકસતી ટેકનોલોજીઓ જેવા તમામ ક્ષેત્રોમાં સંબંધોને વધારીને એમાં વિવિધતા લાવવાની ઇચ્છા વ્યક્ત કરી હતી.
પ્રધાનમંત્રી મોદીએ સ્વચ્છ અને પર્યાવરણને અનુકૂળ ટેકનોલોજીઓમાં ફિનલેન્ડની પ્રશંસા કરી હતી તથા પર્યાવરણને અનુકૂળ વિકાસ તરફ ભારતની આગેકૂચમાં સહભાગી થવા ફિનલેન્ડની કંપનીઓ માટેની સંભવિતતા વિશે જાણકારી આપી હતી. આ સંદર્ભમાં તેમણે પુનઃપ્રાપ્ય ઊર્જા અને જૈવ-ઊર્જા, પર્યાવરણને અનુકૂળ ટકાઉ વિકાસ, એજ્યુ-ટેક, ફાર્મા અને ડિજિટાઇઝેશન જેવા ક્ષેત્રોમાં સાથસહકાર વધારવાનું સૂચન કર્યું હતું.
બંને નેતાઓએ પ્રાદેશિક અને આંતરરાષ્ટ્રીય મુદ્દાઓ પર સમીક્ષા કરીને અભિપ્રાયોનું આદાનપ્રદાન કર્યું હતું, જેમાં ભારત અને યુરોપિયન યુનિયન વચ્ચેની ભાગીદારી, આર્કટિક વિસ્તારમાં સાથસહકાર, ડબલ્યુટીઓ અને યુએનમાં સુધારા જેવા મુદ્દા સામેલ હતા. બંને પક્ષોએ ભારત અને ફિનલેન્ડ માટે આફ્રિકામાં વિકાસલક્ષી કામગીરીઓ હાથ ધરવા સાથસહકાર માટેની સંભવિતતા પણ વ્યક્ત કરી હતી.
પ્રધાનમંત્રી મોદીએ આંતરરાષ્ટ્રીય સૌર ગઠબંધન  અને આપત્તિમાં ટકી શકે એવા મજબૂત માળખાના સર્જન માટે જોડાણ માં જોડાવા ફિનલેન્ડને આમંત્રણ આપ્યું હતું.
બંને નેતાઓએ કોવિડ-19 રોગચાળાને પગલે ઊભી થયેલી સ્થિતિની પણ ચર્ચા કરી હતી, જેમાં બંને દેશોના રસીકરણ અભિયાન અંગેનો મુદ્દો સામેલ હતો. બંને નેતાઓએ તમામ દેશોને રસી તાત્કાલિક અને વાજબી દરે ઉપલબ્ધ થાય એ માટે આંતરરાષ્ટ્રીય પ્રયાસોના મહત્વ પર ભાર મૂક્યો હતો.
બંને નેતાઓએ પોર્ટોમાં ભારત-યુરોપિયન યુનિયન લીડર્સની બેઠક અને ઇન્ડિયા-નોર્ડિક શિખર સંમેલન દરમિયાન તેમની આગામી બેઠકો માટે આતુરતા વ્યક્ત કરી હતી.